OpenLLM-France/wikimedia huggingface dataset:
# Cullison

Cullison és una població dels Estats Units a l'estat de Kansas. Segons el cens del 2000 tenia 98 habitants.

## Demografia

Segons el cens del 2000, Cullison tenia 98 habitants, 43 habitatges, i 27 famílies. La densitat de població era de 210,2 habitants per km².
Dels 43 habitatges en un 25,6% hi vivien nens de menys de 18 anys, en un 60,5% hi vivien parelles casades, en un 4,7% dones solteres, i en un 34,9% no eren unitats familiars. En el 34,9% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,96.
Per edats la població es repartia de la següent manera: un 21,4% tenia menys de 18 anys, un 11,2% entre 18 i 24, un 18,4% entre 25 i 44, un 28,6% de 45 a 60 i un 20,4% 65 anys o més.
L'edat mediana era de 45 anys. Per cada 100 dones de 18 o més anys hi havia 108,1 homes.
La renda mediana per habitatge era de 20.625 $ i la renda mediana per família de 31.250 $. Els homes tenien una renda mediana de 26.000 $ mentre que les dones 12.083 $. La renda per capita de la població era de 15.508 $. Entorn del 13% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cullison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Cullison». American Fact Finder. Oficina del Cens dels Estats Units, 12-01-2010.
# Tumaraa

Tumaraa (en tahitià Tumara’a) és una comuna de la Polinèsia Francesa situada a l'illa de Raiatea, a les Illes de Sotavent (arxipèlag de les Illes de la Societat. Té 3.632 habitants.

## Geografia

Comprèn quatre comunes associades:
* Fetuna: 402 habitants
* Tehurui: 500 habitants
* Tevaitoa: 1.826 habitants
* Vaiaau: 904 habitants

## Administració

Llista d'alcaldes :
| Període | Identitat | Partit |
| 2008- | Cyril Tetuanui | |
# Adrianita

L'adrianita és un mineral de la classe dels òxids que pertany al grup de la wadalita. Rep el nom en honor a Adrian J. Brearley, mineralogista de la Universitat de Nou Mèxic, als Estats Units, en reconeixement de les seves nombroses contribucions a la comprensió de la mineralització secundària en meteorits condrítics.

## Característiques

L'adrianita és un òxid de fórmula química Ca₁₂(Al₄Mg₃Si₇)O₃₂Cl₆. Cristal·litza en el sistema isomètric.
L'exemplar que va servir per a determinar l'espècie, el que es coneix com a material tipus, es troba conservat a la col·lecció de meteorits G. J. Wasseburg de la divisió de Ciències geològiques i planetàries de l'Institut Tecnològic de Califòrnia, a Pasadena (Estats Units), amb el número de secció: mqm803.

## Formació i jaciments

La seva localitat tipus és al meteorit Allende, trobat a l'estat de Chihuahua, Mèxic, sent l'únic indret de tot el planeta on ha estat descrita aquesta espècie mineral.

## Referències

* 1 2 «Adrianite» (en anglès). Mindat. [Consulta: 8 febrer 2023].

## Bibliografia

* Ma, C. and Krot, A.N. (2014) Adrianite, IMA 2014-028. CNMNC Newsletter No. 21, August 2014, page 801; Mineralogical Magazine, 78, 797-804.
# VII Concurs de castells Vila de Torredembarra

El VII Concurs de castells Vila de Torredembarra, conegut també com a Concur7 2009, és un concurs de castells que se celebrà el diumenge 4 d'octubre de 2009 a la plaça del Castell de Torredembarra, reunint dotze de les colles que pels criteris de selecció del concurs de castells de Tarragona no poden participar en aquest darrer esdeveniment. Els organitzadors del concurs són la colla local dels Nois de la Torre.
Els Minyons de l'Arboç i els Castellers de Badalona van ser proclamats guanyadors ex aequo, després de realitzar la mateixa actuació: 5 de 7, 4 de 7 amb l'agulla i 3 de 7 amb l'agulla descarregats. En tercera posició van quedar els Castellers de Cerdanyola.
Cal destacar que aquesta diada deixà el primer 4 de 7 amb l'agulla descarregat dels Castellers del Poble Sec i el primer 3 de 7 amb l'agulla descarregat dels Minyons de l'Arboç, Castellers de Badalona i Nois de la Torre.

## Colles participants

* Castellers d'Altafulla: 3 de 7, 4 de 7, intent de 3 de 7 amb l'agulla, pilar de 5
* Minyons de l'Arboç: 5 de 7, 4 de 7 amb l'agulla, 3 de 7 amb l'agulla
* Castellers de Badalona: 4 de 7 amb l'agulla, 5 de 7, 3 de 7 amb l'agulla
* Castellers de Cerdanyola: 4 de 7 amb l'agulla, 3 de 7 amb l'agulla, 5 de 7
* Colla Jove de l'Hospitalet: 2 de 6, pilar de 5, 3 de 6 amb l'agulla
* Matossers de Molins de Rei: 5 de 6, 2 de 6, pilar de 5
* Castellers de Mollet: 4 de 6 amb l'agulla, 3 de 6, 3 de 6 amb l'agulla
* Torraires de Montblanc: 3 de 6 amb l'agulla, 2 intents desmuntats de 2 de 6, intent de pilar de 5
* Castellers del Poble Sec: 3 de 7, 4 de 7 amb l'agulla, intent desmuntat de 3 de 7 amb l'agulla, 4 de 7
* Castellers de la Sagrada Família: 2 de 6, 3 de 6 amb l'agulla, pilar de 5
* Salats de Súria: 2 de 6, pilar de 5, intent de 3 de 7, 3 de 6
* Nois de la Torre: 4 de 7, 3 de 7, 3 de 7 amb l'agulla

## Referències

* ↑ Eduard Virgili «Castells d'història». Plaça del Pou. Ajuntament d'Altafulla, núm. 83, 11-2009, p. 3. Arxivat de l'original el 2016-03-22 [Consulta: 29 març 2013]. Arxivat 2016-03-22 a Wayback Machine. PDF

## Enllaços externs

* Crònica del concurs a lamalla.cat
* Concurs de Colles de Set de Torredembarra (Quarts de nou)
# Jaume Olives i Canals

Jaume Olives i Canals (Barcelona, 1907 - Ciutadella, 1987) va ser un humanista cristià i hel·lenista. Es va doctorar en lletres a la Universitat de Barcelona, obtenint una càtedra en grec a l'Institut Balmes. A nivell professional, va treballar per la Cambra del Llibre, després anomenada Instituto Nacional del Libro Español, des d'on va impulsar la Fira nadalenca del Llibre Infantil, el Dia del Llibre, un Catàleg de llibres en català, la Biblioteca Bergnes de les Cases (sobre temes del llibre); exposicions de llibres en català i castellà per Hispano-Amèrica i arreu del món, i el Congrés Internacional d'Editors a Barcelona 1960. Com a hel·lenista, va publicar Bergnes de las Casas, helenista y editor (1947). És conegut per haver traduït diversos volums dels Diàlegs de Plató a la Col·lecció Bernat Metge durant els anys 50 i 60. Com a director literari de la Editorial Herder va traduir i adaptar la coneguda Enciclopèdia Herder, va promoure la traducció castellana de la Bíblia pel Pare Serafín de Ausejo, i va ampliar l'àmbit temàtic d'aquesta famosa editorial catòlica als temes de ciències socials, seguint les orientacions del Concili Vaticà II. Com a autor cristià té una copiosa col·lecció d'articles a la revista Apostolado Franciscano (editada al Convent de Pompeia) alguns en col·laboració amb el Pare Evangelista de Montagut, el seu director espiritual.

## Referències

* ↑ «Jaume Olives i Canals». Gran Enciclopèdia Catalana. Barcelona: Grup Enciclopèdia Catalana.
# Corning (Kansas)

Corning és una població dels Estats Units a l'estat de Kansas. Segons el cens del 2000 tenia 170 habitants.

## Demografia

Segons el cens del 2000, Corning tenia 170 habitants, 64 habitatges, i 41 famílies. La densitat de població era de 234,4 habitants per km².
Dels 64 habitatges en un 46,9% hi vivien nens de menys de 18 anys, en un 51,6% hi vivien parelles casades, en un 10,9% dones solteres, i en un 34,4% no eren unitats familiars. En el 29,7% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,4.
Per edats la població es repartia de la següent manera: un 35,9% tenia menys de 18 anys, un 10% entre 18 i 24, un 27,1% entre 25 i 44, un 15,9% de 45 a 60 i un 11,2% 65 anys o més.
L'edat mediana era de 28 anys. Per cada 100 dones de 18 o més anys hi havia 87,9 homes.
La renda mediana per habitatge era de 27.250 $ i la renda mediana per família de 32.500 $. Els homes tenien una renda mediana de 26.250 $ mentre que les dones 17.083 $. La renda per capita de la població era de 10.135 $. Entorn del 6,8% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Corning». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Corning». American Fact Finder. Oficina del Cens dels Estats Units, 12-01-2010.
# Kirilo Pospeiev

Kirilo Vassilovitx Pospeiev (en ucraïnès Кирило Васильович Поспеєв) (30 de desembre de 1975) va ser un ciclista ucraïnès, que fou professional des del 2001 fins al 2005. Del seu palmarès destaca el campionat nacional en ruta de 2001.

## Palmarès

* 1995
** 1r al Tour de Ribas
* 2000
** 1r a la Coppa Ciuffenna
* 2001
** Campió d'Ucraïna en ruta

### Resultats al Giro d'Itàlia

* 2004. 42è de la classificació general

### Resultats a la Volta a Espanya

* 2001. Abandona (7a etapa)
* 2003. 37è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Erna Frins

Erna Frins (castellà: Erna Martha Frins Pereira) (Paysandú, 31 de desembre de 1960) és una física uruguaiana. S'exerceix com a docent i investigadora a la Universitat de la República. Va ser presidenta de la Societat Uruguaiana de Física entre 2007 i 2011.
El 2012 va guanyar el Premi L'Oréal-UNESCO per a les dones i la ciència per les seves investigacions en física del medi ambient.

## Carrera professional

Entre 1979 i 1986 va cursar estudis de Química i de Física a la Universitat de la República. El 1992 va obtenir el títol de Diplom-Physikerin a la Universitat Tècnica de Berlín, Alemanya, amb una tesi sobre les propietats de làsers sintonitzables d'estat sòlid. El 1992 va ingressar a l'Institut de Física de la Facultat d'Enginyeria de la Universitat de la República. El 1998 va completar el seu doctorat en Ciències (Dr.phil.nat), especialitat Física, a la Universitat de Frankfurt, a partir de l'estudi d'aplicacions en òptica de les fases topològiques.
Des de 1999 coordina un equip d'investigació enfocat en el desenvolupament de mètodes òptics per al monitoratge remot de l'atmosfera, a l'Institut de Física, Grup d'Òptica Aplicada, de la Universitat de la República. És docent Grau 4, Professora Agregada de la Facultat d'Enginyeria de la Universitat de la República i investigadora Grau 5 del Programa de Desenvolupament de les Ciències Bàsiques (PEDECIBA).
Des de 2004 és investigadora activa del Sistema Nacional d'Investigadors d'Uruguai.
Va ser presidenta de la Societat Uruguaiana de Física per dos períodes consecutius, entre 2007 i 2011.
El 2012 va guanyar el Premi L'Oréal-UNESCO per a les dones i la ciència, pel seu projecte «Mètodes òptics per a l'estudi d'emissions gasoses generades en l'operació de centrals tèrmiques». El projecte s'aboca a el desenvolupament d'un mètode òptic per a l'estudi de les emissions de gas a les centrals tèrmiques. La tecnologia permet situar en el temps i l'espai els gasos que contaminen l'atmosfera, situant aquests gasos en una coordenada concreta.
Ha dut a terme nombrosos projectes d'investigació en diferents àrees científiques, i compta amb més de 60 publicacions en mitjans científics.

## Referències

* 1 2 «Directiva» (en castellà). Sociedad Uruguaya de Física.
* 1 2 3 «Erna Frins gana Premio Nacional L'Oréal - UNESCO «Por las mujeres en la ciencia»» (en castellà). Universidad de la República, 25-10-2012. Arxivat de l'original el 2017-12-01. [Consulta: 29 febrer 2020].
* 1 2 «Curriculum Vitae - Erna Martha FRINS PEREIRA». Agencia Nacional de Investigación e Innovación.
* ↑ «Investigadores del PEDECIBA - Área Física» (en castellà). Arxivat de l'original el 2019-07-11. [Consulta: 29 febrer 2020].
* ↑ «¿Qué es el monitoreo atmosférico? (Serie de difusión del PEDECIBA)» (en castellà). Arxivat de l'original el 2020-10-25. [Consulta: 29 febrer 2020].
* ↑ «Sacarle una foto a la contaminación» (en castellà). Cromo. Arxivat de l'original el 2017-12-01. [Consulta: 29 febrer 2020].
* ↑ «Erna Frins» (en castellà). ResearchGate.
# Clau (criptografia)

En criptografia, una clau és una informació, relativament curta, que permet xifrar i desxifrar informació utilitzant un determinat algorisme. En principi, sense saber la clau, hauria de ser impossible de desxifrar un document encriptat. En la pràctica, les possibilitats de desxifrar un text xifrat sense saber-ne la clau depenen de la qualitat de l'algorisme de xifratge.
La Criptografia simètrica es refereix a aquells mètodes de xifratge en què l'emissor i receptor comparteixen la mateixa clau (o, rarament, unes claus diferents però relacionades entre elles d'una forma calculable). Va ser l'únic mètode de xifratge conegut públicament fins al juny del 1976.
La criptografia asimètrica, és una forma de criptografia en la qual la clau utilitzada per xifrar un missatge difereix de la clau utilitzada per desxifrar-lo. A la criptografia de clau pública, un usuari té un parell de claus una clau pública i una clau privada. La clau privada es manté secreta, mentre que la clau pública es pot dir a tothom. Els missatges nous s'han de xifrar amb la clau pública del receptor; i només es poden desxifrar amb la seva clau privada corresponent. Les claus es relacionen matemàticament, però la clau privada a la pràctica no es pot obtenir a partir de la clau pública.

## Referències

* ↑ Whitfield Diffie and Martin Hellman, "New Directions in Cryptography", IEEE Transactions on Information Theory, vol. IT-22, Nov. 1976, pp: 644–654. (pdf)
* ↑ Rifà, Josep. Seguretat computacional. Servei de Publicacions de la Universitat Autònoma de Barcelona, 1995, p. 18. ISBN 8449004640.

## Vegeu també

* Criptografia híbrida.
Viccionari
# Planada

Planada és una concentració de població designada pel cens dels Estats Units a l'estat de Califòrnia. Segons el cens del 2000 tenia 4.369 habitants.

## Demografia

Segons el cens del 2000, Planada tenia 4.369 habitants, 1.007 habitatges, i 900 famílies. La densitat de població era de 792 habitants/km².
Dels 1.007 habitatges en un 58,1% hi vivien nens de menys de 18 anys, en un 66,4% hi vivien parelles casades, en un 15,4% dones solteres, i en un 10,8% no eren unitats familiars. En el 7,5% dels habitatges hi vivien persones soles el 3,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,11 i el nombre mitjà de persones que vivien en cada família era de 4,28.
Per edats la població es repartia de la següent manera: un 38,8% tenia menys de 18 anys, un 12,2% entre 18 i 24, un 27,9% entre 25 i 44, un 14,3% de 45 a 60 i un 6,8% 65 anys o més.
L'edat mediana era de 24 anys. Per cada 100 dones de 18 o més anys hi havia 109,6 homes.
La renda mediana per habitatge era de 24.286 $ i la renda mediana per família de 24.513 $. Els homes tenien una renda mediana de 20.341 $ mentre que les dones 20.446 $. La renda per capita de la població era de 9.864 $. Entorn del 28,7% de les famílies i el 33,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Planada». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Planada». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Colwich

Colwich és una població dels Estats Units a l'estat de Kansas. Segons el cens del 2000 tenia 1.229 habitants.

## Demografia

Segons el cens del 2000, Colwich tenia 1.229 habitants, 376 habitatges, i 315 famílies. La densitat de població era de 641,2 habitants per km².
Dels 376 habitatges en un 47,3% hi vivien nens de menys de 18 anys, en un 69,9% hi vivien parelles casades, en un 9% dones solteres, i en un 16,2% no eren unitats familiars. En el 14,9% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,13 i el nombre mitjà de persones que vivien en cada família era de 3,49.
Per edats la població es repartia de la següent manera: un 34,9% tenia menys de 18 anys, un 6,8% entre 18 i 24, un 27,9% entre 25 i 44, un 14,5% de 45 a 60 i un 15,9% 65 anys o més.
L'edat mediana era de 32 anys. Per cada 100 dones de 18 o més anys hi havia 91,8 homes.
La renda mediana per habitatge era de 51.346 $ i la renda mediana per família de 58.068 $. Els homes tenien una renda mediana de 41.667 $ mentre que les dones 28.676 $. La renda per capita de la població era de 19.588 $. Entorn del 2% de les famílies i el 2,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Colwich». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 24 gener 2021].
* ↑ «Geographic Comparison Table- Colwich». American Fact Finder. Oficina del Cens dels Estats Units, 12-01-2010.
# Casupá

Casupá és una localitat de l'Uruguai, ubicada a l'est del departament de Florida. Té una població aproximada de 2.668 habitants, segons les dades del cens del 2004. És la tercera urbanització més important del departament després de Florida i Sarandí Grande.
La villa de Casupá va ser fundada pels immigrants catalans Isidro Pons i Ramon Juani el gener de 1908.
Es troba a 117 metres sobre el nivell del mar.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 2.047 | 2.330 | 2.352 | 2.593 | {{{5}}} |

## Referències

* 1 2 (anglès) Mapa, localització, clima i altres dades
* ↑ (castellà) Informació sobre Casupá, Florida
* ↑ (castellà) Pàgina web amb informació sobre Florida

## Bibliografia

* Giannini, Elvin Roberto. Casupá, un tiempo, un lugar y su gente.
# Eduard Rapp

Eduard Reingoldovitx Rapp (Эдуард Рейнгольдович Рапп) (Omsk, 7 de març de 1951) va ser un ciclista soviètic d'origen rus. Competí en el ciclisme en pista i s'especialitzà en el quilòmetre contrarellotge on va obtenir cinc medalles als Campionats del Món, dues d'elles d'or. Participà en dos Jocs Olímpics.

## Palmarès en pista

* 1971
** Campió del món en Quilòmetre
* 1972
** Campió de la Unió Soviètica en Quilòmetre
** Campió de la Unió Soviètica en Persecució per equips
* 1974
** Campió del món en Quilòmetre
** Campió de la Unió Soviètica en Quilòmetre
** Campió de la Unió Soviètica en Persecució per equips
* 1976
** Campió de la Unió Soviètica en Quilòmetre
* 1977
** Campió de la Unió Soviètica en Quilòmetre

## Palmarès en ruta

* 1976
** Vencedor de 2 etapes a la Volta a Cuba
* 1977
** Vencedor d'una etapa a la Volta a Cuba

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Districte de Miranda

El districte de Miranda és un dels tres districtes del departament francès del Gers a la regió d'Occitània. Està compost per 8 cantons i 150 municipis. El cap del districte és la sotsprefectura de Mirande.

## Cantons

* cantó d'Anhan
* cantó de Marciac
* cantó de Masseuva
* cantó de Mielan
* cantó de Miranda
* cantó de Montesquiu
* cantó de Plasença
* cantó de Riscla

## Vegeu també

* Cantons del Gers
* Llista de monuments del districte de Miranda
# Enric Pla i Deniel

Enric Pla i Deniel (Barcelona, 19 de desembre de 1876 - Toledo, 5 de juliol del 1968) fou un bisbe i cardenal català.

## Biografia

Fill de Narcís Pla i Masgrau, paleta, natural de Caldes de Malavella, i de Emília Deniel Calonja, de Sant Pere de Roda. Va estudiar al Seminari Conciliar de Barcelona i seguidament a Roma, on es doctorà en Filosofia i Teologia a la Pontifícia Universitat Gregoriana. A Roma mateix fou ordenat sacerdot el 25 de juliol de 1900, i hi continuà estudiant a la Pontificia Accademia Romana di San Tommaso d'Aquino fins a doctorar-s'hi en Dret Canònic.
Tornat a Barcelona el 1903, fou professor del seu seminari i canonge de la catedral. Va impulsar i dirigir les revistes "El Social", "Revista Eclesiástica" i "Revista Social".
El 1918 el papa Benet XV el nomenà bisbe d'Àvila, i el 9 de juny de l'any següent, a Barcelona, rebé la consagració episcopal de mans del nunci de la Santa Seu Francesco Ragonesi. President d'Acció Catòlica, va ser un dels impulsors d'Acció Popular el 1931, tot just instaurada la Segona República, com a opció política de les masses catòliques.
Traslladat a la seu episcopal de Salamanca el 28 de gener de 1935, després de la revolta contra el govern de la República s'adherí fervorosament als facciosos. Quan el general Franco va establir el seu govern a la ciutat on Pla era bisbe, li va arribar a cedir el seu palau episcopal. Va escriure la carta pastoral "Las dos ciudades", on justificava la revolta i que va contribuir la fonamentació teològica del que va denominar "croada".
El 3 d'octubre de 1941 va ser nomenat arquebisbe de Toledo i primat d'Espanya. El 22 de febrer de 1946 el papa Pius XII el va crear cardenal del títol de San Pietro in Montorio que ja havia ostentat el seu predecessor a la seu toledana, Isidre Gomà i Tomàs.
Va ser Procurador a Corts el 1943 i membre del Consell del Regne i del de Regència. El 1960, tanmateix, va donar el seu suport a membres d'Acció Catòlica que reclamaven el seu dret a participar en vagues i poc temps després va dimitir dels seus càrrecs polítics.
Va participar en el Concili Vaticà II, del consell de presidència del qual fou membre. En funció del seu cardenalat havia pres part als conclave de 1958, que elegí Joan XXIII, i de 1963, que elegí Pau VI.

## Referències

* ↑ «Registre de Naixements.Any 1876.Registre núm.6143». Arxiu Municipal de Barcelona, 19-12-1876. [Consulta: 27 octubre 2019].
* ↑ «Enric Pla i Deniel». Gran Enciclopèdia Catalana. Barcelona: Grup Enciclopèdia Catalana.
* ↑ Mary Vincent, Catholicism in the Spanish Second Republic, Clarendon Press, Oxford p.18
* ↑ Fitxa del Congrés dels Diputats
* ↑ Lentz, Harris M. Popes and Cardinals of the 20th Century: A Biographical Dictionary (en castellà). McFarland & Company, 2002, p. 147. ISBN McFarland & Company.
# Pervomàiskoie (Kanélovskaia)

Pervomàiskoie - Первомайское (rus) - és un poble al krai de Krasnodar, a Rússia. Es troba a la frontera septentrional del territori amb l'óblast de Rostov, a 18 km a l'est de Staromínskaia i a 179 km al nord de Krasnodar. Pertany a la stanitsa de Kanélovskaia.
# Mendoza (Uruguai)

Mendoza és una localitat de l'Uruguai, ubicada al sud del departament de Florida. Forma part de l'àrea metropolitana de Florida, amb una població de 850 habitants, segons les dades del cens del 2004.
Es troba a 53 metres sobre el nivell del mar.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 254 | 323 | 342 | 524 | {{{5}}} |

## Referències

* 1 2 (anglès) Mapa, localització, clima i altres dades